CELEX: 32016R0024
Language: el
Date: 2016-01-08 00:00:00
Title: Εκτελεστικός κανονισμός (ΕΕ) 2016/24 της Επιτροπής, της 8ης Ιανουαρίου 2016, για την επιβολή ειδικών όρων που διέπουν την εισαγωγή αραχίδων από τη Βραζιλία, Capsicum annuum και μοσχοκάρυδου από την Ινδία και μοσχοκάρυδου από την Ινδονησία, και για την τροποποίηση των κανονισμών (ΕΚ) αριθ. 669/2009 και (ΕΕ) αριθ. 884/2014 (Κείμενο που παρουσιάζει ενδιαφέρον για τον ΕΟΧ)

13.1.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 8/1
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2016/24 ΤΗΣ ΕΠΙΤΡΟΠΉΣ
   της 8ης Ιανουαρίου 2016
   για την επιβολή ειδικών όρων που διέπουν την εισαγωγή αραχίδων από τη Βραζιλία, Capsicum annuum και μοσχοκάρυδου από την Ινδία και μοσχοκάρυδου από την Ινδονησία, και για την τροποποίηση των κανονισμών (ΕΚ) αριθ. 669/2009 και (ΕΕ) αριθ. 884/2014
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 53 παράγραφος 1 στοιχείο β) σημείο ii),
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (2), και ιδίως το άρθρο 15 παράγραφος 5,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 669/2009 της Επιτροπής (3) προβλέπει αυξημένο επίπεδο επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης που περιλαμβάνονται στον κατάλογο του παραρτήματος I του εν λόγω κανονισμού. Οι αραχίδες από τη Βραζιλία και το Capsicum annuum και το μοσχοκάρυδο από την Ινδία υπόκεινται ήδη, από τον Ιανουάριο του 2010, σε αυξημένο επίπεδο επίσημων ελέγχων όσον αφορά την παρουσία αφλατοξινών. Ομοίως, από τον Ιούλιο του 2012, το μοσχοκάρυδο από την Ινδονησία επίσης υπόκειται σε αυξημένο επίπεδο επίσημων ελέγχων όσον αφορά τις αφλατοξίνες.
            
         
               (2)
            
            
               Τα αποτελέσματα των επίσημων ελέγχων που διεξάγονται από τα κράτη μέλη βάσει του κανονισμού (ΕΚ) αριθ. 669/2009 στα εν λόγω προϊόντα καταδεικνύουν μια συνεχή υψηλή συχνότητα μη συμμόρφωσης με τις απαιτήσεις όσον αφορά τα μέγιστα όρια αφλατοξινών. Από τα αποτελέσματα αυτά αποδεικνύεται ότι οι εισαγωγές των εν λόγω τροφίμων και ζωοτροφών συνιστούν κίνδυνο για την υγεία των ζώων και του ανθρώπου. Εξάλλου, έπειτα από αρκετά έτη ελέγχων με αυξημένη συχνότητα στα σύνορα της Ένωσης, δεν έχει παρατηρηθεί οποιαδήποτε βελτίωση της κατάστασης.
            
         
               (3)
            
            
               Ο εκτελεστικός κανονισμός (ΕΕ) αριθ. 884/2014 της Επιτροπής (4) επιβάλλει ειδικούς όρους στην εισαγωγή ορισμένων ζωοτροφών και τροφίμων από ορισμένες τρίτες χώρες λόγω του κινδύνου επιμόλυνσης από αφλατοξίνες.
            
         
               (4)
            
            
               Για την προστασία της υγείας του ανθρώπου και των ζώων στην Ένωση, είναι αναγκαίο να προβλεφθούν πρόσθετες εγγυήσεις σε σχέση με τα εν λόγω τρόφιμα και ζωοτροφές από τη Βραζιλία, την Ινδία και την Ινδονησία. Όλα τα φορτία αραχίδων από τη Βραζιλία, Capsicum annuum από την Ινδία και μοσχοκάρυδου από την Ινδία και την Ινδονησία θα πρέπει να συνοδεύονται από υγειονομικό πιστοποιητικό που να αναφέρει ότι τα προϊόντα υποβλήθηκαν σε δειγματοληψία και ανάλυση για την παρουσία αφλατοξινών και ότι διαπιστώθηκε η συμμόρφωσή τους με τη νομοθεσία της Ένωσης. Τα αποτελέσματα των αναλυτικών δοκιμών θα πρέπει να επισυνάπτονται στο υγειονομικό πιστοποιητικό.
            
         
               (5)
            
            
               Πέραν της εξαίρεσης των φορτίων που προορίζονται για ιδιώτες προς προσωπική κατανάλωση και χρήση, είναι επίσης σκόπιμο να εξαιρεθούν τα πολύ μικρά φορτία ορισμένων ζωοτροφών και τροφίμων, και συγκεκριμένα αυτά που δεν υπερβαίνουν τα 20 kg, τα οποία χρησιμοποιούνται, παραδείγματος χάριν, για εμπορικές εκθέσεις ή αποστέλλονται ως εμπορικά δείγματα. Για τα φορτία αυτά, η απαίτηση ύπαρξης υγειονομικού πιστοποιητικού συνοδευόμενου από τα αποτελέσματα της ανάλυσης κρίνεται μη αναλογική ενόψει του χαμηλού κινδύνου που εγκυμονούν τα εν λόγω φορτία για τη δημόσια υγεία.
            
         
               (6)
            
            
               Οι τουρκικές και οι ιρανικές αρχές ενημέρωσαν την Επιτροπή ότι άλλαξε η αρμόδια αρχή της οποίας εγκεκριμένος εκπρόσωπος νομιμοποιείται να υπογράφει το υγειονομικό πιστοποιητικό. Η αρχή της Βραζιλίας είναι αρμόδια και για τις ζωοτροφές. Ως εκ τούτου, οι αλλαγές αυτές πρέπει να θεσπιστούν αναλόγως.
            
         
               (7)
            
            
               Προκειμένου να μειωθεί ο περιττός διοικητικός φόρτος, είναι σκόπιμο να οριστεί ότι, στις περιπτώσεις φορτίων των οποίων η συσκευασία συνδυάζει περισσότερα μικρότερα πακέτα/μονάδες συσκευασίας, δεν απαιτείται να αναγράφεται ο αριθμός ταυτοποίησης του φορτίου σε κάθε επιμέρους πακέτο του φορτίου, αλλά ότι αρκεί αυτός να αναγράφεται στη συσκευασία που συνδυάζει τα εν λόγω μικρότερα πακέτα/μονάδες συσκευασίας.
            
         
               (8)
            
            
               Λόγω προβλημάτων που έχουν διαπιστωθεί στον τομέα αυτόν, είναι σκόπιμο να οριστεί ότι οι εγγραφές στο κοινό έγγραφο εισόδου σχετικά με τη θετική ολοκλήρωση του ελέγχου εγγράφων πρέπει να έχουν ολοκληρωθεί προτού εγκριθεί η μεταφορά του φορτίου σε καθορισμένο σημείο εισαγωγής.
            
         
               (9)
            
            
               Ως εκ τούτου, ο κανονισμός (ΕΚ) αριθ. 669/2009 και ο εκτελεστικός κανονισμός (ΕΕ) αριθ. 884/2014 πρέπει να τροποποιηθούν αναλόγως.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΚ) αριθ. 669/2009 τροποποιείται σύμφωνα με το παράρτημα I του παρόντος κανονισμού.
   Άρθρο 2
   Ο εκτελεστικός κανονισμός (ΕΕ) αριθ. 884/2014 τροποποιείται ως εξής:
   
               1)
            
            
               Στο άρθρο 1 παράγραφος 1 προστίθενται τα ακόλουθα στοιχεία θ), ι) και ια):
               
                           «θ)
                        
                        
                           αράπικα φιστίκια (αραχίδες) με ή χωρίς κέλυφος, βούτυρο αράπικων φιστικιών, αράπικα φιστίκια αλλιώς παρασκευασμένα ή διατηρημένα (ζωοτροφή ή τρόφιμο) καταγωγής ή προέλευσης Βραζιλίας·
                        
                     
                           ι)
                        
                        
                           
                              Capsicum sp. και μοσχοκάρυδο καταγωγής ή προέλευσης Ινδίας·
                        
                     
                           ια)
                        
                        
                           μοσχοκάρυδο καταγωγής ή προέλευσης Ινδονησίας.».
                        
                     
         
               2)
            
            
               Στο άρθρο 1 παράγραφος 3 προστίθεται η ακόλουθη περίοδος:
               «Ο παρών κανονισμός δεν ισχύει επίσης για φορτία τροφίμων και ζωοτροφών μεικτού βάρους που δεν υπερβαίνει τα 20 kg.».
            
         
               3)
            
            
               Στο άρθρο 5 παράγραφος 2, το στοιχείο α) αντικαθίσταται από το ακόλουθο κείμενο:
               
                           «α)
                        
                        
                           το Υπουργείο Γεωργίας, Κτηνοτροφίας και Τροφίμων [(Ministério da Agricultura, Pecuária e Abastecimento (MAPA)] για τα τρόφιμα και τις ζωοτροφές από τη Βραζιλία.».
                        
                     
         
               4)
            
            
               Στο άρθρο 5 παράγραφος 2, τα στοιχεία δ) και ε) αντικαθίστανται από το ακόλουθο κείμενο:
               
                           «δ)
                        
                        
                           το Υπουργείο Υγείας και Ιατρικής Εκπαίδευσης για τα τρόφιμα από το Ιράν·
                        
                     
                           ε)
                        
                        
                           η Γενική Διεύθυνση Τροφίμων και Ελέγχου του Υπουργείου Τροφίμων, Γεωργίας και Κτηνοτροφίας της Δημοκρατίας της Τουρκίας, για τα τρόφιμα από την Τουρκία·».
                        
                     
         
               5)
            
            
               Στο άρθρο 5 παράγραφος 2 προστίθεται το ακόλουθο στοιχείο θ):
               
                           «θ)
                        
                        
                           το Υπουργείο Γεωργίας για τα τρόφιμα από την Ινδονησία.».
                        
                     
         
               6)
            
            
               Στο άρθρο 6 προστίθεται η ακόλουθη περίοδος:
               «Στην περίπτωση φορτίου του οποίου η συσκευασία συνδυάζει περισσότερα μικρότερα πακέτα/μονάδες συσκευασίας, αρκεί η αναγραφή του κωδικού ταυτοποίησης του φορτίου στη συσκευασία που συνδυάζει τα εν λόγω μικρότερα πακέτα/μονάδες συσκευασίας.».
            
         
               7)
            
            
               Στο άρθρο 9 παράγραφος 4, η πρώτη περίοδος αντικαθίσταται από το ακόλουθο κείμενο:
               «Η αρμόδια αρχή στο καθορισμένο σημείο εισόδου εγκρίνει τη μεταφορά του φορτίου σε ένα καθορισμένο σημείο εισαγωγής ύστερα από τη θετική ολοκλήρωση των ελέγχων που αναφέρονται στην παράγραφο 2 και την ολοκλήρωση των σχετικών εγγραφών του μέρους II του ΚΕΕ (II.3, II.5, II.8 και II.9).».
            
         
               8)
            
            
               Το παράρτημα I του κανονισμού (ΕΕ) αριθ. 884/2014 τροποποιείται σύμφωνα με το παράρτημα II του παρόντος κανονισμού.
            
         Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Φορτία τροφίμων και ζωοτροφών τα οποία εμπίπτουν στο άρθρο 1 παράγραφος 1 στοιχεία θ), ι) και ια) και τα οποία εξήλθαν από τη χώρα καταγωγής τους πριν από την ημερομηνία έναρξης ισχύος του παρόντος κανονισμού μπορούν να εισαχθούν στην ΕΕ χωρίς να συνοδεύονται από υγειονομικό πιστοποιητικό και τα αποτελέσματα δειγματοληψίας και ανάλυσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Ιανουαρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 31 της 1.2.2002, σ. 1.
   
      (2)  ΕΕ L 165 της 30.4.2004, σ. 1.
   
      (3)  Κανονισμός (ΕΚ) αριθ. 669/2009 της Επιτροπής, της 24ης Ιουλίου 2009, για την εφαρμογή του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, όσον αφορά το αυξημένο επίπεδο των επίσημων ελέγχων στις εισαγωγές ορισμένων ζωοτροφών και τροφίμων μη ζωικής προέλευσης και για την τροποποίηση της απόφασης 2006/504/ΕΚ (ΕΕ L 194 της 25.7.2009, σ. 11).
   
      (4)  Εκτελεστικός κανονισμός (ΕΕ) αριθ. 884/2014 της Επιτροπής, της 13ης Αυγούστου 2014, για την επιβολή ειδικών όρων που διέπουν την εισαγωγή ορισμένων ζωοτροφών και τροφίμων από ορισμένες τρίτες χώρες λόγω του κινδύνου επιμόλυνσης από αφλατοξίνες και για την κατάργηση του κανονισμού (ΕΚ) αριθ. 1152/2009 (ΕΕ L 242 της 14.8.2014, σ. 4).
   
      ΠΑΡΑΡΤΗΜΑ I
      Στο παράρτημα I του κανονισμού (ΕΚ) αριθ. 669/2009 διαγράφονται οι ακόλουθες εγγραφές:
      
         
                     Ζωοτροφές και τρόφιμα
                     (προβλεπόμενη χρήση)
                  
                  
                     Κωδικός ΣΟ
                  
                  
                     Υποδιαίρεση TARIC
                  
                  
                     Χώρα καταγωγής ή χώρα αποστολής του φορτίου
                  
                  
                     Συχνότητα φυσικών ελέγχων και ελέγχων ταυτότητας (%) κατά την εισαγωγή
                  
               
                     
                                 «—
                              
                              
                                 Αραχίδες (αράπικα φιστίκια), με κέλυφος
                              
                           
                  
                     
                                 —
                              
                              1202 41 00
                           
                  
                      
                  
                  
                     Βραζιλία (BR)
                  
                  
                     10
                  
               
                     
                                 —
                              
                              
                                 Αραχίδες (αράπικα φιστίκια), χωρίς κέλυφος
                              
                           
                  
                     
                                 —
                              
                              1202 42 00
                           
               
                     
                                 —
                              
                              
                                 Βούτυρο αράπικων φιστικιών
                              
                           
                  
                     
                                 —
                              
                              2008 11 10
                           
               
                     
                                 —
                              
                              
                                 Αραχίδες (αράπικα φιστίκια), αλλιώς παρασκευασμένα ή διατηρημένα
                              
                           
                  
                     
                                 —
                              
                              
                                 2008 11 91·
                                 2008 11 96·
                                 2008 11 98
                              
                           
               
                     
                        
                           (Ζωοτροφές και τρόφιμα)
                        
                     
                  
                  
                      
                  
               
                     
                                 —
                              
                              
                                 
                                    Capsicum annuum, ολόκληρο
                              
                           
                  
                     
                                 —
                              
                              0904 21 10
                           
                  
                      
                  
                  
                     Ινδία (IN)
                  
                  
                     20
                  
               
                     
                                 —
                              
                              
                                 
                                    Capsicum annuum, θρυμματισμένο ή σε σκόνη
                              
                           
                  
                     
                                 —
                              
                              ex 0904 22 00
                           
                  
                     10
                  
               
                     
                                 —
                              
                              
                                 Αποξηραμένοι καρποί του γένους Capsicum, ολόκληροι, εκτός από τις γλυκοπιπεριές (Capsicum annuum)
                              
                           
                  
                     
                                 —
                              
                              0904 21 90
                           
                  
                      
                  
               
                     
                                 —
                              
                              
                                 Μοσχοκάρυδο (Myristica fragrans)
                              
                           
                  
                     
                                 —
                              
                              
                                 0908 11 00·
                                 0908 12 00
                              
                           
                  
                      
                  
               
                     
                        
                           (Τρόφιμα — αποξηραμένα μπαχαρικά)
                        
                     
                  
                  
                      
                  
                  
                      
                  
               
                     
                                 —
                              
                              
                                 Μοσχοκάρυδο (Myristica fragrans)
                              
                           
                  
                     
                                 —
                              
                              
                                 0908 11 00·
                                 0908 12 00
                              
                           
                  
                      
                  
                  
                     Ινδονησία (ID)
                  
                  
                     20»
                  
               
                     
                        
                           (Τρόφιμα — αποξηραμένα μπαχαρικά)
                        
                     
                  
                  
                      
                  
               
   
   
      ΠΑΡΑΡΤΗΜΑ II
      Το παράρτημα I του κανονισμού (ΕΕ) αριθ. 884/2014 τροποποιείται ως εξής:
      
                  1.
               
               
                  Στην τελευταία εγγραφή, η φράση «Σπόροι καρπουζιού (Egusi, Citrullus lanatus) και παράγωγα προϊόντα» αντικαθίσταται από τη φράση «Σπόροι καρπουζιού (Egusi, Citrullus spp.) και παράγωγα προϊόντα».
               
            
                  2.
               
               
                  Προστίθενται οι ακόλουθες εγγραφές:
                  
                              Ζωοτροφές και τρόφιμα
                              (προβλεπόμενη χρήση)
                           
                           
                              Κωδικός ΣΟ
                           
                           
                              Υποδιαίρεση TARIC
                           
                           
                              Χώρα καταγωγής ή χώρα αποστολής του φορτίου
                           
                           
                              Συχνότητα φυσικών ελέγχων και ελέγχων ταυτότητας (%) κατά την εισαγωγή
                           
                        
                              
                                          «—
                                       
                                       
                                          Αράπικα φιστίκια, με κέλυφος
                                       
                                    
                           
                              
                                          —
                                       
                                       1202 41 00
                                    
                           
                               
                           
                           
                              Βραζιλία (BR)
                           
                           
                              10
                           
                        
                              
                                          —
                                       
                                       
                                          Αράπικα φιστίκια, χωρίς κέλυφος
                                       
                                    
                           
                              
                                          —
                                       
                                       1202 42 00
                                    
                        
                              
                                          —
                                       
                                       
                                          Βούτυρο αράπικων φιστικιών
                                       
                                    
                           
                              
                                          —
                                       
                                       2008 11 10
                                    
                        
                              
                                          —
                                       
                                       
                                          Αράπικα φιστίκια αλλιώς παρασκευασμένα ή διατηρημένα
                                       
                                    
                           
                              
                                          —
                                       
                                       
                                          2008 11 91·
                                          2008 11 96·
                                          2008 11 98
                                       
                                    
                        
                              
                                 
                                    (Ζωοτροφές και τρόφιμα)
                                 
                              
                           
                           
                               
                           
                        
                              
                                          —
                                       
                                       
                                          
                                             Capsicum annuum, ολόκληρο
                                       
                                    
                           
                              
                                          —
                                       
                                       0904 21 10
                                    
                           
                               
                           
                           
                              Ινδία (IN)
                           
                           
                              20
                           
                        
                              
                                          —
                                       
                                       
                                          
                                             Capsicum annuum, θρυμματισμένο ή σε σκόνη
                                       
                                    
                           
                              
                                          —
                                       
                                       ex 0904 22 00
                                    
                           
                              10
                           
                        
                              
                                          —
                                       
                                       
                                          Αποξηραμένοι καρποί του γένους Capsicum, ολόκληροι, εκτός από τις γλυκοπιπεριές (Capsicum annuum)
                                       
                                    
                           
                              
                                          —
                                       
                                       0904 21 90
                                    
                           
                               
                           
                        
                              
                                          —
                                       
                                       
                                          Μοσχοκάρυδο (Myristica fragrans)
                                       
                                    
                           
                              
                                          —
                                       
                                       
                                          0908 11 00·
                                          0908 12 00
                                       
                                    
                           
                               
                           
                        
                              
                                 
                                    (Τρόφιμα — αποξηραμένα μπαχαρικά)
                                 
                              
                           
                           
                               
                           
                           
                               
                           
                        
                              
                                          —
                                       
                                       
                                          Μοσχοκάρυδο (Myristica fragrans)
                                       
                                    
                           
                              
                                          —
                                       
                                       
                                          0908 11 00·
                                          0908 12 00
                                       
                                    
                           
                               
                           
                           
                              Ινδονησία (ID)
                           
                           
                              20»
                           
                        
                              
                                 
                                    (Τρόφιμα — αποξηραμένα μπαχαρικά)